《用前韵寄明叔》
宋代·赵蕃

须白底用悲，我十君二五。
亦莫问此身，寒暑堪几数。
别君春已夏，往往疏劳苦。
况说买江天，重听诵诗许。
君德故有基，层台繇累土。
不问鸱鸮诗，犹谓民或侮。
如我乃宜归，舍农即为圃。
永与世俗辞，君来当勿户。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。